
Moto: „Totodată, ținând seama că pe plan internaţional mai există forţe reacționare, ostile 
socialismului, că şi în ţările socialiste se mai găsesc elemente declasate, descompuse, care pentru un 


pumn de arginți sunt gata să-şi trădeze patria, este necesar să asigurăm întărirea în continuare a 

organelor de apărare a statului, menţinerea trează a vigilenţei lucrătorilor din securitate”. 


Alegerea, la 23 martie 1965, a lui Nicolae Ceauşescu în fruntea partidului a 
semnificat dorința elitei politice comuniste de a se delimita de perioada precedentă, 
ideea de bază fiind aceea a înnoirii”. Astfel, în acelaşi an, la 21 august, a fost adoptată 
o nouă Constituţie, iar noul Cod Penal a fost aprobat de Marea Adunare Naţională la 
21 iunie 1968, intrând în vigoare la 1 ianuarie 19695 „ ceea ce însemna, pe de o parte, 
dezincriminarea unor fapte petrecute în trecut, renunţarea la sintagma de „infracțiuni 
contrarevoluționare” şi înlocuirea ei cu cea de „infracțiuni contra securității statului”, 
iar pe de altă parte dispariţia din limbajul juridic a vocabularului agresiv“. Toate 
aceste schimbări au dus, după cum sublinia W. Bacon, la eliminarea terorii şi la 
substituirea controlului prescriptiv al statului cu acela restrictiv”. De asemenea, noul 
secretar general al partidului, în condiţiile „restrângerii funcției represive a statului 
nostru democrat-popular”, concept promovat încă de la Congresul al III-lea al P.M.R. 
(20-25 iunie 1960), şi-a înscris ca punct principal al programului politic „apărarea 
legalităţii socialiste”, care, după ce a fost consacrat în Constituţie, a devenit principiul 
de bază al întregii activități a organelor de stat, mai ales a celor din Justiţie, 


Procuratură şi Ministerul de Interne (inclusiv Securitate)”. 


' Mesajul adresat de către Nicolae Ceauşescu lucrătorilor Ministerului de Interne cu prilejul împlinirii 
a 20 de ani de la crearea organelor de securitate — 30 august 1968 (Nicolae Ceauşescu, Legalitatea 
socialistă — puternic factor de dinamism social, Editura Politică, Bucureşti, 1989, pp. 96-97). 

Dan Constantin Mâţă, Siguranța statului în România „democrat-populară ”. Cazul infracțiunilor 
„contrarevoluţionare ”, în „Anuarul Institutului de Istorie « A.D. Xenopol »”, XLII, 2005, pp. 497-507. 
* Ibidem. 

` Apud Dennis Deletant, Studiu introductiv, în Marius Oprea, Banalitatea răului. O istorie a Securităţii 
în documente, Polirom, Iaşi, 2002, p. 37. 

é De fapt, acest concept a fost introdus şi reiterat de Lenin (liderul bolşevic folosea termenul de 
„legalitate revoluționară”), după introducerea N.E.P.-ului, pentru a sublinia că regimul sovietic, acum 
consolidat, avea la bază principii ferme, care înlocuiau „îndemnurile conştiinţei revoluţionare” şi 
principiul „pragmatismului revoluționar”, folosite până atunci de justiţia sovietică în special ca repere 


Întâlnim o nouă abordare şi în privinţa atitudinii politice față de apărarea 
secretului de partid şi de stat. Ceauşescu din acei ani, după formula unui analist, se 
deplasa în viaţa publică într-un echilibru situat între naţional şi civic”. Era vorba, în 
special, de dorinţa sa şi a partidului de a-şi extinde popularitatea politică şi a-şi 
transforma sistemul autoritar de relaţii în societate dintr-unul bazat pe dominație într- 
unul care punea accent pe manipulare, dintr-un stil de conducere bazat aproape 
exclusiv pe comandă şi violenţă într-unul în care metodele principale de manipulare şi 
convingere erau mult mai importante decât în trecută. Mentalitatea de „cetate 
asediată” a primei perioade a comunismului românesc făcea ca atitudinea față de 
secret a vechii conduceri comuniste a României să nu depăşească stadiul unei 
gestionări polițienești a societăţii. Nicolae Ceauşescu a înlocuit această represiune 
polițienească (care nici nu mai era necesară, deoarece Gheorghiu-Dej „îşi îndeplinise 
în mod exemplar misiunea”)” cu o formă de dirijare socială preventivă, în care un rol 
important revenea educării populației în spiritul apărării „valorilor socialismului”. 
„Grija” faţă de onoarea colectivităţii, onoarea națională, sentimentul demnității 
oamenilor muncii, sentimentul îndatoririlor membrilor de partid, patriotismul care „a 
căpătat sensuri noi, un conținut mai bogat”, devenind „patriotism socialist” şi 
însemnând în primul rând „fapte, abnegaţie şi un înalt nivel de comportare morală”, 
„activitățile de pregătire contrainformativă a populației, ce contribuiau la dezvoltarea 
spiritului de combativitate şi vigilență a oamenilor muncii din obiectivele industriale, 
social-culturale, studenţi, pensionari etc, toate acestea conducând la o mai bună 
cunoaştere şi înţelegere a prevederilor actelor normative ce reglementează regimul 


»10 


relațiilor cu cetățenii străini şi apărarea secretului de stat” , „stimularea creării 


modelelor revoluționare, patriotice şi proletare şi difuzarea lor în masă” (aici, o 
pondere deosebită o avea televiziunea, radioul şi presa, dar şi lucrătorul de Securitate, 
„care s-a format la şcoala noilor realități socialiste” şi a fost „pus sub controlul 
partidului”), iată tot atâtea exemple de educare a populației şi de exercitare a unui 


control social mult mai subtil decât în perioada anterioară. 


principale în procedurile sale impredictibile. (George Legget, Ceka. Poliția politică a lui Lenin, 
Humanitas, Bucureşti, 2000, p. 363). 

Imaginea spionului 

Pentru România comunistă din perioada lui Dej imaginea spionului avea 
două laturi: una pentru contracararea activităţii serviciilor secrete occidentale şi alta 
care deriva din logica nefastă a luptei de clasă. Cele două laturi nu existau în stare 
pură, deoarece, chiar şi în cazul prinderii şi judecării unor spioni, exista o mare doză 
din această gestiune polițienească a societăţii, la care se mai adăugau tensiunile 
provenite din exacerbarea războiului rece şi mentalitatea de „cetate asediată” a 
regimului. 

Lucrurile aveau să se schimbe odată cu noua orientare în politica externă a 
regimului politic de la Bucureşti, când s-au produs şi o serie de mutații semnificative 
pe „frontul invizibil”. Zborurile de recunoaştere efectuate de avioanele americane U- 
2, tunelul din Berlin, posibilitatea de a călători mai liber în Uniunea Sovietică şi în 
țările lagărului comunist, începutul perioadei de destindere Est-Vest, concepția 
privind posibilitatea coexistenţei celor două sisteme, au schimbat în mod semnificativ 
percepţia despre culegerea informaţiilor. După cum se exprima William Colby — care 
a deţinut un timp funcția de director al C.I.A. — „Nu mai avem nevoie de spionul care 
numără vagoanele trenurilor. Sarcinile lui s-au schimbat şi vizează mai mult aspectele 


11 7 i sei A iati 
». Astfel, şi noile sarcini ale serviciilor 


politice, economice, sociologice şi ştiinţifice 
secrete româneşti după 1965 erau altele: pe lângă cerințele respectării legalității 
socialiste şi a desfăşurării muncii de prevenire şi a dezvoltării activității 
contrainformative, care să nu mai fie impregnată de teza „duşmanului care pândeşte 
pretutindeni”, ele trebuiau să facă față unei bătălii psihologice mult mai subtilă şi de 
uzură. 

Pentru a exemplifica modul în care era reflectate noile cerinţe din activitatea 
Securităţii, deosebit de interesante sunt discuţiile desfăşurate la şedinţa din 8 februarie 
1967 ținută de Nicolae Ceauşescu cu Colegiul Ministerului Afacerilor Interne. Pe 
lângă problemele de ordin intern, referindu-se şi la culegerea de informaţii de pe 
teritoriul României şi a domeniilor vizate, Vasile Negrea, prim-adjunct al ministrului 
Afacerilor Interne, declara: „Apreciem că diplomații din ţara noastră, vorbim de ei 
pentru că sunt în atenția organelor noastre, ne ocupăm de ambasadele capitaliste, se 
ocupă foarte intens să ştie atitudinea politică a partidului nostru față de mişcarea 


comunistă şi muncitorească internațională, față de măsurile care le ia. Este o 


ll Cit. în Petre Hladchi-Bucovineanu, Spionajul economic — armă a concurenţei capitaliste, Editura 
Politică, Bucureşti, 1985, p. 83. 


preocupare permanentă față de această problemă. Nu doar culeg informaţii, dar ei 
folosesc chiar şi presa. Rapoartele făcute de ei în afară sunt rapoarte oficiale. Ei se 
ocupă să afle dacă politica partidului nostru este statornică sau dacă are anumite 
oscilări. Şi americanii, şi englezii, şi francezii se ocupă şi oficial şi neoficial de acest 
lucru şi fac rapoarte pe care le prezintă în afară. De exemplu, francezii fac rapoarte pe 
care le transmit Din tot ce fac rezultă că ei sunt convinşi că partidul nostru ține seama 


de respectarea independenţei(...)”!? 


. Pe lângă intensificarea activităţii în culegerea de 
informații, organele de contraspionaj trebuiau să facă față şi unor adevărați 
profesionişti. După cum remarca acelaşi Vasile Negrea: „ataşatul militar francez are o 
metodă foarte interesantă: nu are nici o legătură cu elemente recrutate care să-i 
transmită informaţii, însă se duce la cocteiluri, recepții, se întâlneşte cu ataşații 
militari într-un anumit loc, îşi împart zonele de mers pe drum, unul spre Dobrogea, 
altul spre Banat. Asta fac şi americanii, şi englezii, şi turcii, adică cei care sunt în 
NATO. O altă metodă a lor care e? Pleacă cu maşina, are magnetofon, mergând pe 
drum, vorbeşte că în satul cutare a trecut o maşină cu numărul cutare, că a ajuns în 
dreptul comunei cutare şi a observat cutare. În loc să scrie, vorbeşte, iar când se 


15. Potrivit 


întoarce înapoi ascultă banda de magnetofon şi îşi întocmeşte rapoartele 
lui Cornel Onescu — ministrul de interne din acea perioadă — „trei dintre diplomaţi, 
care au fost descoperiți că se ocupă cu activitate de spionaj, au fost declarați 
indezirabili, iar pentru doi avem suficiente date şi motive pentru a fi trimişi acasă”. 
Tot potrivit lui Onescu — „a fost documentată activitatea de spionaj desfăşurată de 21 
de persoane, care au dat informații unor diplomaţi străini; 15 dintre acestea au fost 
recrutate şi acum sunt dirijate de noi”!“. Alte persoane care se ocupau de culegerea de 
informații mai erau, în concepția Securităţii, comercianții, o parte din turiştii străini, 
specialiştii veniţi la documentare, membrii cultelor religioase (în special cele 
neoprotestante). 


Acestea erau însă vremurile de relativă linişte pentru organele 


contraspionajului românesc. Pe măsură ce criza regimului se adâncea, se revenea la 


zi A.M.R., fond Microfilme, rola AS,-1544, c. 602. A se vedea, de asemenea, Alina Ilinca, Liviu 
Marius Bejenaru, Securitatea în primii ani ai „socialismului victorios”, în „Arhivele Securităţii”, vol. 
I, Editura Nemira, Bucureşti, 2004, pp. 351-394. 

SA.M.R., fond Microfilme, rola AS,-1544, c. 603. 

'* Ibidem, c. 579. 


principiul din anii '50, conform căruia orice străin e un posibil spion, modificând 
substanţial „baza de lucru” şi sporind cantitatea în detrimentul calităţii 5. 

Dimensiunea juridică a apărării secretului de stat 

Elaborarea unui cadru legal nu trebuia legată numai de ideea „respectării 
legalităţii socialiste”, ci şi de obiectivele economice deosebit de ambiţioase ale 
partidului în domeniul economic. În Codul Penal au fost introduse pedepse aspre 
pentru cazurile de trădare şi spionaj (articolele 157 şi 159). În acest caz, obiectul 
material al infracțiunii îl constituiau documentele care conțineau secrete de stat, dacă 
infracţiunea a constat chiar în transmiterea documentului care conţinea secrete de stat. 
Subiectul activ în acest caz era cetățeanul român sau persoana fără cetățenie care 
domicilia pe teritoriul statului respectiv'€. Legiuitorul nu specifica modul sau 
condiţiile în care trebuia să aibă loc transmiterea de secrete, dacă această comunicare 
se făcuse verbal sau în scris, ori dacă documentul fusese predat spre copiere sau 
fotografiere şi nici dacă aceasta se făcuse la cererea agentului străin ori din inițiativa 
subiectului activ. Nu era necesar nici ca transmiterea să se fi realizat integral sau să se 
stabilească dacă cel care transmitea aceste date le deținea licit sau le procurase anume 
pentru transmitere. Era indiferent, de asemenea, mijlocul folosit (direct sau indirect) 
pentru realizarea acestei transmiteri, iar persoana care beneficia de acest fapt putea fi 
agent al unui stat străin, lucrând în numele acestuia, dar şi agentul unei organizaţii 
străine, indiferent dacă lucra cu ştiinţa sau fără ştiinţa statului respectiv”. 

Răspunderea penală a subiectului activ era independentă de tragerea la 
răspundere a agentului străin care primise informaţia respectivă. Nu interesa nici dacă 
agentul s-a folosit sau nu de informațiile primite, legea neprecizând modul în care 
subiectul îşi procura documentele respective, mijloacele folosite sau modul de a se 
introduce în locurile interesate (amănunte care se regăseau în legislaţiile străine) '5. În 
privința laturii subiective a infracțiunii, nu interesa mobilul din care a acționat 
subiectul şi nici scopul urmărit, acestea putând servi la aprecierea pericolului social pe 
care-l prezintă făptuitorul'?. Aceasta era şi diferența de optică dintre cele două 


legislații penale: dacă în cele „burgheze” era dominantă raportarea la pericolul relativ, 


` Cristian Troncotă, Duplicitarii. O istorie a Serviciilor de Informaţii şi Securitate ale regimului 
comunist din România, Editura Elion, Bucureşti, 2003, p. 64. 

Teodor Vasiliu ş.a., Codul Penal al Republicii Socialiste România comentat şi adnotat. Partea 
Specială, vol. I, Editura Ştiinţifică şi Enciclopedică, Bucureşti, 1975, p. 25. 

' Ibidem, p. 26. 

8 Ibidem, p. 27. 

? Ibidem, p. 29. 


în cele comuniste, toate infracțiunile contra securității statului (printre care se număra 
şi spionajul) se caracterizau prin existența unei stări de pericol, nefiind necesară 
producerea unei vătămări efective”. 

O adevărată nebuloasă, care ascundea de fapt pretenţia ca statul comunist să 
deţină controlul total al informației, era cuprinsă în alineatul 2 al articolului 157 din 
Codul Penal: transmiterea şi a altor date sau documente care nu conţineau secrete de 
stat, dar care, prin caracterul şi importanţa lor, aveau darul de a periclita securitatea 
statului, era pedepsită cu închisoare de la 5 la 15 ani, interzicerea unor drepturi şi 
confiscarea parţială a averii. În interpretarea juridică a regimului comunist era vorba 
„de informaţii exagerate sau unilaterale asupra realităților din țara noastră ori de 
documente care ar putea fi interpretate într-un mod dăunător, răuvoitor statului nostru, 
dacă acestea sunt susceptibile să aducă prejudicii statului socialist”. În lipsa 
precizării informaţiilor care trebuiau să fie cunoscute de către cetățeni, metoda consta 
în procedeul celor „două măsuri” („jocul dublei realități” — după terminologia lui 
Alain Besancon). Astfel, atitudinile ideologice, sociale, intelectuale sau morale, 
analoage sau de-a dreptul identice, erau întâmpinate aprobativ sau condamnate de 
susținătorii socialismului, în funcție de latura lor favorabilă sau nefavorabilă din 
punctul de vedere al intereselor comunităţii socialiste. Prin urmare, acelaşi 
comportament, lăudat de propaganda comunistă ca fiind nobil, înțelept, eroic, când 
avea loc în Franţa, în Anglia sau în S.U.A. (declanşarea unei greve sau apariția unui 
articol critic la adresa guvernului), devenea culmea josniciei când se întâlnea în țările 
comuniste”. 

Pe lângă Codul Penal, care definea la articolul 150 înţelesul termenului 
„secret de stat” prin caracterul lui vădit, legea nr. 23/1971 lărgea sfera acestui termen 
şi la informaţiile care constituiau secrete de stat. Legea definea termenul de „secret de 
stat” ca fiind documentele, datele şi informaţiile care prezintă în mod vădit acest 
caracter şi a căror divulgare este de natură să pericliteze interesele tehnico-ştiințifice, 
militare sau politice ale statului, precum şi datele declarate sau calificate astfel prin 
hotărâre a Consiliului de Miniştri. Informaţiile, datele sau documentele care nu 
constituiau secrete de stat, dar nu erau destinate publicităţii, făceau parte din categoria 


secretelor de serviciu (art. 4). Legea punea accentul pe măsurile cu caracter preventiv, 


” Ibidem p. 15. 
” Jbidem p. 28. 
” Piotr Wierzbicki, Structura minciunii, Editura Nemira, Bucureşti, 1996, p. 49. 


răspunzând concepţiei partidului care stabilea ca „la traducerea în viață a sarcinilor 
care privesc perfecționarea activităţii statului, un rol tot mai important trebuie să-l 
aibă oamenii muncii, prin participarea lor din ce în ce mai activă la soluționarea 
tuturor problemelor care se ivesc în opera de edificare a societăţii socialiste 
multilateral dezvoltate”. Alte prevederi se refereau la obligațiile şi răspunderile 
organizațiilor socialiste şi ale conducătorilor acestora de a lua măsuri pentru buna 
organizare a apărării secretului de stat (art. 6-8), sarcinile organelor securităţii statului 
(art. 9), obligaţiile şi răspunderile persoanelor fizice (art. 10-15), obligativitatea ca 
persoana ca urma să se angajeze într-un loc de muncă unde se executau lucrări cu 
caracter de secret de stat să semneze un angajament cu privire la păstrarea cu stricteţe 
a secretului de stat (art. 21), răspunderile organelor securității statului cu privire la 
organizarea, colectarea, transportul şi distribuirea corespondenţei cu caracter secret de 
stat, precum şi condiţiile în care documentele ce constituie secrete de stat şi cele ca nu 
erau destinate publicităţii puteau fi transportate în străinătate de către delegaţiile sau 
salariaţii organizațiilor socialiste (art. 56). Salariații care dețineau astfel de date nu 
puteau stabili relații de serviciu cu organizațiile internaționale, reprezentanţele şi 
organizaţiile străine, şi nici cu străinii care nu aveau domiciliu în România, fără 
aprobarea prealabilă a conducătorului organizației socialiste din care făceau parte. 
Dacă acest lucru nu era posibil, salariatul trebuia să informeze în termen de 24 de ore 
pe conducătorul organizației socialiste (art. 13). 

Alte prevederi ale legii se refereau la lupta împotriva subversiunii 
ideologice. Astfel, se interzicea „scoaterea, difuzarea sau publicarea în străinătate a 
lucrărilor sau scrierilor de orice fel, care ar putea prejudicia interesele statului român” 
(art. 5, al. 2). De asemenea, se interzicea „cetăţenilor români (indiferent dacă deţineau 
secrete de stat sau nu — n.n.) de a avea orice fel de legătură cu posturile de radio şi 
televiziune ori cu organele de presă din străinătate, care, prin acțiunile lor, desfăşoară 
o activitate de defăimare sau contrară intereselor statului român” (art. 14). Acordarea 
de interviuri către mass-media occidentală se făcea „numai cu aprobarea 
conducătorului organului central în subordinea căruia se află organizaţia din care face 
parte cel în cauză sau, după caz, a preşedintelui comitetului executiv al consiliului 


popular judeţean ori a municipiului Bucureşti” (art. 15). Ultimele prevederi au 


2 Dragoş Cojocaru, Lege, Legalitate, Justiție. Cunoaştere, Interpretare, Aplicare, Editura Militară, 
Bucureşti, 1972, p. 176. 


devenit, cu timpul, un mijloc de presiune împotriva celor care aveau opinii politice 
contrare. 

Prin hotărârea Consiliului de Miniştri nr. 19 din 14 ianuarie 1972, 
documentele, datele şi informaţiile erau clasificate ca: strict secrete de importanță 
deosebită, strict secrete şi secrete în funcție de conținutul şi importanţa lor, lista fiind 
una deosebit de largă, ceea ce demonstra mai mult grija regimului comunist pentru 
îngrădirea dreptului de informare a cetăţenilor decât dorința de apărare a secretului de 
stat. Aşa a fost şi cazul clasificării ca strict secret de importanță deosebită a muncii 
operative a organelor de securitate, în măsura în care această activitate nu se reducea 
la una de contrainformaţii, specifică de altfel oricărui stat, ci era şi una de poliție 
politică. În perioada lui Gheorghiu-Dej, Securitatea folosea propria activitate pentru a- 
şi impune un ascendent față de conducerea partidului. Punând-o sub control, 
Ceauşescu o protejează prin prevederi legale care interziceau menţionarea publică 
neautorizată a activităților sale, inclusiv de poliţie politică, nemaivorbind de criticarea 
acestora sau de dezvăluirea încălcărilor legii (cu excepţiile strict controlate ale celor 
din perioada anterioară), semn că statul îşi păstrează caracterul său polițienesc. 

Un alt mijloc eficient pentru îngrădirea circuitului informaţiilor l-a 
reprezentat stabilirea ca îndatorire pentru salariaţii unităților socialiste de a nu divulga 
date sau informaţii referitoare la unitățile socialiste şi care, deşi nu aveau caracter de 
secret de stat, nu erau destinate publicităţii, deoarece puteau aduce atingere intereselor 
obşteşti. Astfel, prin apropierea terminologică introdusă între „secret de stat” şi 
„înscris oficial”, cât şi prin interpretarea acestuia din urmă ca legându-se de toate 
organizaţiile care funcționau legal în societate, deci ca având un sens general şi 
exhaustiv, orizontul deschis de această legislaţie se dovedea a fi unul nelimitat”. 

Ca şi cum toate acestea nu erau de ajuns, la această stare de lucruri mai 
contribuia şi activitatea Securității care efectua o informare paralelă asupra situației 
din diferite întreprinderi datorită sarcinii ce îi fusese încredinţată de a supraveghea 
activitatea economică în vederea realizării programelor deosebit de ambițioase ale 
partidului. Astfel, un ministru sau un director din diverse sectoare de activitate puteau 
rămâne pur şi simplu surprinşi când date confidențiale bine cunoscute despre 
deficienţe din sfera de resort reapăreau după un timp pe masa lor, urmare a acestei 


activități, ca „informații strict secrete”. 


24 István Király V., Fenomenologia existențială a secretului, Editura Paralela 45, Bucureşti, 2001, pp. 
84-85. 


Caracteristica de societate închisă specifică regimului comunist, bazată pe 
reguli normative mai mult sau mai puțin arbitrare ce excludeau posibilitatea opțiunii 
individuale, se manifesta şi în cazul emigrărilor. Refuzul acordării permisiunii 
renunțării la cetățenia română era o practică curentă pentru cei care erau considerați 
că deţineau informaţii şi date care constituiau secrete de stat, fapt care întregea 
mecanismul birocratic ce trebuia parcurs pentru stabilirea într-o altă țară. La toate 
acestea se mai adăuga şi activitatea desfăşurată de regim împotriva „refuzului 
înapoierii în ţară”. Noul Cod Penal, prin art. 253 (modificat prin Legea 6/1973), o 
includea în cadrul infracțiunilor de serviciu, dar, spre deosebire de codul penal 
anterior, se incrimina şi refuzul înapoierii în ţară a cetăţeanului român care avea acces 
la date strict secrete de importanță deosebită, indiferent dacă plecase din ţară în 
calitate de turist sau cu însărcinări pe linie de stat sau de interes obştesc”. Cu toate 
acestea, numărul celor care refuzau să se mai întoarcă în „raiul socialist” era an de an 
mai ridicat. Astfel, un raport al Corpului de control al ministrului de interne, elaborat 
la 17 decembrie 1974, evidenția următoarea situaţie: „În cursul acestui an, până la 
data de 30 noiembrie, un număr de 1261 de persoane au refuzat să se întoarcă în ţară, 
dintre care 167 plecate în interes de serviciu şi 1094 în interes personal. Din acestea, 
107 sunt ingineri, 52 medici, 20 economişti, 72 profesori, iar 44 artişti, scriitori şi 
pictori. (...) Menţionăm că în 42 din cazurile analizate, persoanele respective au avut 
acces la documente secrete”. În opinia corpului de control al ministrului de interne, 
cauzele „care au facilitat unor persoane rămânerea peste graniță, au reliefat existența 
unor serioase neajunsuri pe linia respectării ordinelor şi instrucţiunilor în vigoare cu 
privire la cunoaşterea celor ce solicită aprobarea plecării în străinătate. Rezolvarea cu 
atenţie şi exigență a fiecărui caz în parte nu constituie încă o preocupare sistematică a 
tuturor factorilor de răspundere din unităţile cărora le revin sarcini pe această linie”. 

În loc să prezinte adevăratele cauze ale refuzului înapoierii în ţară, 
Securitatea se iluziona că cei care recurgeau la asemenea gesturi erau „descompuşi 
moral” sau, aşa cum se sublinia în diferite lucrări care tratau acest fenomen, erau 
„elemente instabile din punct de vedere politic, aventuriste, lipsite de demnitate 
națională, atrase de mirajul vitrinelor din marile oraşe capitaliste”?7. Tapul ispăşitor 


pentru situația creată a fost găsit în cadrul Direcţiei de paşapoarte, unde s-a luat 


* George Antoniu, Marin Popa, Ştefan Daneș, Codul Penal pe înțelesul tuturor, Ediţia a II-a revăzută 
şi adăugită, Editura Politică, Bucureşti, 1976, p. 246. 

% A C.N.S.A.S., fond Documentar, dosar nr. 92, vol. 1, f. 254. 

” Ilie Mocanu, Reţeaua cenușie, Editura Politică, Bucureşti, 1978, p. 282. 


măsura demiterii şefului acesteia, generalul-maior Gheorghe Pele. Lucrurile însă nu s- 
au îmbunătățit, deoarece la şedinţa Consiliului de Conducere al Ministerului de 
Interne, din 11 februarie 1975, generalul-colonel Nicolae Doicaru făcea următoarea 
remarcă: „Direcţia de paşapoarte n-a reuşit nici până în prezent să se debaraseze de 
nişte practici moştenite de la tovarăşul general-maior Pele Gheorghe, atât în privința 
organizării muncii cât şi a evidenţelor. Dacă tovarăşii ar avea o evidenţă bine pusă la 
punct în care să opereze cu multă răspundere toate modificările survenite, nu s-ar mai 
ivi asemenea probleme. De exemplu, un ofiţer de securitate face raport şi cere să nu i 
se aprobe plecarea în străinătate cumnatului său, pentru că nu se va mai înapoia în țară 
şi totuşi i se dă drumul, iar acum se pune problema ca pe acest ofițer să-l trecem în 
rezervă. Deci, tovarăşi, sunt nişte greşeli, atât din punct de vedere profesional, cât şi 
politic, care afectează nişte oameni cinstiți. Trebuie traşi la răspundere şi ofiţerii care 
au greşit, dar trebuie, tovarăşe Coman (Teodor Coman, prim-adjunct al ministrului de 


28 . 
"= Nu era mai 


interne — n.n.), să facem o problemă şi în cazul Direcției de paşapoarte 
puţin adevărat însă că la această situaţie contribuiau chiar ofițeri de Securitate, dintre 
cei care dețineau funcții de răspundere sau protejaţi ai celor dintâi, tentaţi de a pune 
mâna pe casele mai confortabile, situate în importante zone rezidenţiale, ale celor care 
refuzau să se mai întoarcă în ţară”. 

Calea aleasă de către regim, pe lângă sancţiunile din Codul Penal pentru 
stoparea refuzului înapoierii în ţară, a fost „latura cultural-educativă”. În diferite 
lucrări apărute în România şi care se ocupau de spionajul practicat de țările 
occidentale se făcea cunoscut cititorilor, printre care se găseau evident şi cei care 
doreau să abandoneze cauza socialismului, că în Germania de Vest, de pildă, în 
lagărele de tranzit de la Zindorf, Rastadt, Weinsberg, Friedland, Giessen etc., 
domneşte autoritatea deplină a anchetatorilor Serviciului Federal de Informaţii, 
B.N.D*. Urmau apoi interogatoriile candidaţilor la rămânerea în R.F.G., prin care 
anchetatorii B.N.D. rezolvau o sarcină dublă: culegerea şi verificarea informațiilor şi 
formarea unei păreri asupra celor anchetați şi a utilității lor viitoare. Întrebarea-şoc era 
aceea în care, după ce-şi lua o figură amenințătoare, anchetatorul îi cerea 
interlocutorului său să mărturisească „de bunăvoie” că fusese trimis în R.F.G. de către 


organele de securitate din ţara sa. Stratagema dădea în cele mai multe cazuri rezultate 


% A CN.S.A.S., fond Documentar, dosar nr. 92, vol. 1, f. 117. 
Simion Airinei, Un sfert de veac de Securitate, Editura Transilvania Expres, Braşov, 2002, p. 229. 
* Ilie Mocanu, op. cit., p. 284. 

negative, deoarece cei care erau în această situație nu aveau nici un interes să se 
spovedească slujbaşului B.N.D., iar ceilalţi, cuprinşi de teamă se apărau de această 
acuzaţie până la ultima picătură de energie. Unele din întrebările care 1 se puneau 
candidatului la rămânerea în R.F.G. se refereau la: împrejurările în care a ajuns cel 
anchetat acolo; de ce nu mai voia să se întoarcă în ţara sa; date despre membrii 
familiei şi celelalte rude şi cunoştinţe rămase în ţară; situaţia exactă a fiecăruia; date 
amănunțite despre întreprinderea sau instituția în care a lucrat anchetatul (dotare, cifre 
de producţie şi de plan, cadre de conducere, amplasare etc.); probleme cu caracter 
militar cunoscute de transfug; localizarea pe hartă a unităților şi a obiectivelor din 
această categorie; date privind organele locale de partid şi de stat; sediile organelor 
Ministerului de Interne; cadrele ce lucrează acolo etc. Erau redate şi mostre ale unor 
întrebări, din relatările celor care acceptaseră să se reîntoarcă înapoi: „am fost întrebat 
despre unitățile radar şi unitățile militare din judeţul în care locuiam, despre şcolile 
militare pe care le cunosc, dacă pista aeroportului din capitala judeţului a fost 
betonată”, iar un medic a fost pus să facă un plan al spitalului în care lucrase, să 
caracterizeze pe fiecare salariat, să dea detalii despre pregătirea lor militară, să 
relateze despre înzestrarea spitalului şi a capacității sale de a face față unor situații 
deosebite sau dacă în spital sunt depozitate arme şi muniţii”!. 

Ceea ce uitau să menţioneze aceste lucrări era faptul că cei care, „printr-un 
complex de măsuri informative şi jocuri operative”, erau determinaţi să revină în țară 
— aşa cum a fost cazul cu Adrian Cosma, inginer la Întreprinderea de Prospecţiuni 
Geologice şi Geofizice, care „în 1988, cu ocazia unei deplasări turistice în R.F.G. 
pentru 21 de zile, a refuzat să mai revină în ţară, influenţat de soția sa”? — erau 
aşteptaţi la înapoiere de un alt şir de întrebări, de această dată adresate de către ofițerii 
de Securitate. Potrivit „Normelor de muncă în problema repatriați, cetățeni români 
stabiliți legal sau ilegal în străinătate ce au revenit definitiv în ţară şi persoane care s- 
au înapoiat cu întârziere din călătoriile efectuate în exterior”, elaborate în 1983, mai 
întâi trebuia realizată cercetarea preliminară în punctele de control trecere frontieră, 
pentru a se stabili datele de identitate ale persoanei, locul de domiciliu şi de muncă 
avute înainte de plecarea din ţară, modul şi locul prin care a părăsit ţara şi procedeele 


folosite, ţara de unde vine, unde şi la cine se va stabili“. Urma apoi ancheta 


” Ibidem, p. 286. 
32 A CN.S.A.S., fond Documentar, dosar nr. 166, vol. 23, f. 59. 
3 A.C.N.S.A.S., fond Documentar, dosar nr. 123, vol. 23, f. 231. 


11 


informativă, care trebuia să stabilească: veridicitatea datelor declarate în timpul 
cercetării preliminare, în cazul persoanelor supuse acestei proceduri, în celelalte 
cazuri se proceda la obţinerea datelor respective; lagărele şi alte locuri prin care au 
trecut, persoanele care le-au anchetat şi problemele declarate la interogatorii; ce 
sarcini au primit din partea celor care i-au anchetat, cum le-au îndeplinit, dacă pentru 
aceasta au fost remuneraţi sau au primit alte foloase; dacă ulterior au fost contactate 
de reprezentanţi ai organelor de informaţii, contrainformaţii şi polițienești ale statului 
respectiv sau ale altor state, ori ai unor organizații reacționare, în ce scop şi 
problemele discutate; cu ce persoane, cetățeni români sau străini, au primit sarcină să 
intre în contact la revenirea în țară, precum şi modalitățile de legătură cu elementele 
din exterior, dacă pe timpul şederii în străinătate au întreținut legături cu membrii 
unor organizații extremist-teroriste, reacționare, cultice sau sectante; dacă au intrat în 
contact cu corespondenţi de presă, radio şi televiziune străini şi eventualele interviuri 
acordate acestora; alte aspecte pe care cei reveniţi în ţară le aveau de declarat şi care 
priveau securitatea statului sau interese ale R.S. România. Datele obţinute în procesul 
anchetei trebuiau să fie consemnate în detaliu în declaraţii semnate de cel în cauză, cu 
mențiunea expresă că vor suporta rigorile legii în situația unor declarații 
neadevărate“”. În situaţia în care „persoana supusă anchetei informative, anterior 
plecării din ţară, a fost folosită în rezolvarea unor sarcini de către organele 
Ministerului de Interne, se va acţiona pentru a stabili dacă a deconspirat acest lucru în 
timpul interogatoriilor, ce anume a declarat, cum s-au apreciat declaraţiile şi ce 
indicaţii a primit. Se va stabili dacă şi în ce măsură aceste împrejurări erau cunoscute 
de cei care conduceau interogatoriile, de la cine le-ar fi putut cunoaşte; metodele 
folosite la interogatorii pentru a determina persoanele respective să recunoască (sic!) 


că au avut asemenea sarcini”"S 


. Dacă persoanele care au plecat ilegal din ţară „au 
lucrat cu date şi documente secrete, au avut acces la asemenea date, ori au activat în 
obiective şi sectoare de importanță deosebită”, în cadrul anchetei trebuia să se insiste 
pentru a se stabili cu certitudine „care dintre datele respective au fost divulgate în 
timpul interogatoriilor, în ce măsură corespund realităţii, ce aspecte despre obiectivele 


în cauză au fost divulgate şi despre ce persoane din acestea au furnizat date la 


interogatorii”, iar dacă li s-a cerut informaţii cu caracter militar, trebuiau să indice „pe 


34 Ibidem, f. 232. 
35 Ibidem, f. 238. 

o hartă obişnuită zonele şi locurile despre care au fost întrebate şi răspunsurile pe care 
le-au dat”*€. 

Legislația cu privire la apărarea secretului de stat şi competențele foarte largi 
ale Securităţii în vederea respectării prevederilor acesteia a dus şi la tensionarea 
relaţiilor dintre directorii sau şefii de instituţii şi activiştii de partid, pe de o parte, şi 
ofițerii cu care intrau în contact, pe de alta. Orice suspiciune în legătură cu 
posibilitatea scurgerii de secrete era luată în calcul, iar cei care intrau în vizorul 
Securităţii erau transferați în locuri de muncă în care să nu aibă acces la date şi 
informații secrete. Aşa s-a procedat, de pildă, în cazul lui Liviu Rubin, inginer 
electromecanic la Institutul de Metale Rare (I.M.R.), Secţia III Crucea, județul 
Suceava, care era lucrat activ de organele de contrainformaţii româneşti în cadrul 
supravegherii informative a dosarului de problemă privind contraspionajul israelian. 
Deoarece inginerul era membru de partid, s-a obținut aprobarea organului judeţean 
Suceava. Includerea lui Rubin în supravegherea informativă era determinată de faptul 
că acesta avea acces la date cu caracter secret şi strict secret, rudele apropiate erau în 
Venezuela şi Israel, printre care şi un frate emigrat în 1974, iar tatăl său se număra 
printre beneficiarii de ajutoare materiale în dolari primite prin firma „Romis”, care era 
controlată de serviciul de spionaj israelian. În acea perioadă, diferite servicii de 
spionaj manifestau interes pentru zăcămintele de uraniu din nordul Moldovei, vizând 
astfel şi obiectivul în care lucra urmăritul. Astfel, la 17 mai 1979, turistul israelian 
Alexander-Normand Ramer, în discuţiile cu informatorul „Suceveanu”, a mărturisit că 
se află în România în compania unei ziariste americane, pe care o interesau informaţii 
din domeniul economic. Datorită faptului că Secţia a III-a Crucea fusese inclusă în 
categoria obiectivelor de importanță deosebită, în opinia contraspionajului românesc 
exista pericolul ca, în situația în care Liviu Rubin se va hotărî să emigreze în Israel, 
acesta să fie în măsură de a prezenta celor interesaţi situaţia rezervelor de uraniu din 
zona Crucea, Stupicani, Repedea (Maramureş) cu lux de amănunte (concentrație, 
răspândire pe arie geografică, rezerve). Transferarea inginerului într-un alt loc de 
muncă, unde să nu aibă acces la date şi informaţii secrete, s-a produs în modul 
următor: mai întâi, la propunerea Direcţiei a II-a, organul judeţean de partid Suceava a 
luat măsura de înlocuire a lui L.R. din funcțiile de membru în Comitetul comunal 


P.C.R. Crucea, membru în Biroul organizaţiei de bază şi preşedinte al Comitetului 


36 Ibidem. 
37 A CN.S.A.S., fond Documentar, dosar nr. 166, vol. 28, f. 514. 

sindical din secția a III-a Crucea. Apoi, la 19 septembrie 1979, a fost informat 
directorul general care a comunicat că va lua măsuri. Şi, într-adevăr, la 1 noiembrie 
1979, directorul general a comunicat că Liviu Rubin a fost transferat la Exploatarea 
Minieră Căliman, judeţul Suceava“5. De cele mai multe ori însă, Securitatea era pusă 
în situaţii jenante şi frustrate, în care nomenclatura superioară de partid ştia să-şi 
protejeze oamenii prin neaprobarea începerii urmăririi penale, culmea fiind rămânerea 
lor în continuare pe post”. 

Adeseori, această ideologizare şi secreto-manie nu puteau înlocui protecția 
fizică a unor date şi informaţii. Din acest punct de vedere, exista un dezinteres real al 
regimului în alocarea de resurse pentru realizarea protecției fizice a informațiilor. 
Situaţia descrisă de responsabilul compartimentului documente secrete din cadrul 
Institutului de Geologie şi Geofizică de la sfârşitul anilor °70 este elocventă în acest 
sens: „Aşa cum ştim, clădirea I.G.G. (P+12), la cutremurul din 4 martie 1977, a fost 
grav avariată. Imediat după acest eveniment s-a trecut la împachetarea documentelor 
(hărți) aflate în cadrul compartimentului documente secrete. Totuşi, neavând altă 
încăpere destinată pentru depozitarea lor, acestea au rămas în continuare împachetate 
în saci. În aceste condiţii, pregătirea campaniei de teren 1977, s-a efectuat foarte 
anevoios, materialele distribuindu-se din saci. 

Abia în luna iulie 1977 s-a obţinut o cameră în subsolul clădirii (...), unde au 
fost depozitate documentele. După mutarea acestora, am avut alte greutăți, repetate 
inundaţii, menționate în procesele verbale din 22 septembrie 1977, 16 iunie 1978, 19 
iunie 1979. Acestea s-au produs prin infiltrații de apă prin perete dintr-un cămin de 
canalizare situat în afara clădirii şi prin scurgerea apei de pe terasa clădirii. 

După aranjarea arhivei-hărți în dulapuri, a trebuit din nou să fie refăcute 
acestea, pentru a fi ridicate pe suporturi metalice, fiind protejate de apa care staționa 
în cameră, din cauza situării încăperii sub nivelul canalizării (...). Cu toate acestea, 
inundaţiile nu au contenit, acum producându-se prin refularea apei prin ţevile de 
scurgere şi inundând dulapurile de sus în jos(...). 

În luna noiembrie 1978, am cerut conducerii să formeze o comisie de 
inventariere a documentelor (...). Inventarierea a durat până la 15 martie 1979. La 
terminarea inventarului, s-a constatat că lipsesc din sertar 3 hărţi (...) scara 1:25000. 


Comisia de inventariere a menționat în procesul verbal, ca cele 3 hărți să fie căutate în 


* Ibidem. 
* Cristian Troncotă, Duplicitarii, p. 58. 

cadrul compartimentului, deoarece din nici un registru nu a rezultat că ar fi fost 
distribuite geologilor. 

Ținând cont de recomandarea comisiei de inventariere şi a tov. director (...), 
am căutat aceste hărți în toate sertarele, crezând că sunt rătăcite printre alte 
nomenclaturi, dar nu le-am găsit (...). 

Au fost anunţate organele Ministerului de Interne”. 

Dimensiunea ludică 

Există o lege care guvernează lumea intrigilor ascunse şi care spune că un 
ofițer de informaţii obţine de la uneltele lui tot ceea ce-şi doreşte. Este practic o 
axiomă cu caracter didactic, la modă în toate centralele de spionaj, care ne arată cât de 
puţin respect, câtă nepăsare au aceşti agenţi de informaţii faţă de persoanele pe care le 
manipulează. În acest sens, Allen Dulles, un timp director al C.I.A., scria în cartea 
The craft of intelligence: „Pentru a-i oferi viitorului specialist în informaţii nu numai 
cunoştinţe, ci şi experiență şi încredere în forțele proprii, aceste şcoli aplică 
numeroase metode folosite în alte domenii (...). lar pentru a o deprinde, centralele 
serviciilor de informaţii se inspiră din experiența şcolilor de Drept, care folosesc 
studiile de caz, şi din metodele armatei, care simulează «situații de viață», pentru ca 
începătorul să se exerseze în situaţia de a se descurca singur într-o ţară străină”"!. 

Un exemplu de această simulare de situații de viață ni-l oferă un ofiţer de 
informații din tabăra adversă — Victor Suvorov, pe numele său real Vladimir 
Bognanovici Rezun, defector din G.R.U., serviciul de informaţii al Armatei Roşii, 
care în memoriile sale relatează despre un astfel de rol pe care a trebuit să-l joace în 
vremea când se forma ca ofiţer al acestui serviciu secret. Misiunea sa, ultima probă pe 
care o mai avea de trecut până la trimiterea în exterior, consta în găsirea unui om 
potrivit şi recrutarea lui de la uzina de rachete de la Mîtişci, U.R.S.S. Scopul acestei 
recrutări era dublu: întâi, însuşirea practicii unei recrutări reale, apoi, descoperirea 
căilor posibile, pe care spionajul duşman le-ar putea utiliza pentru recrutarea 
propriilor cetățeni ai Uniunii Sovietice. În continuare, între cel care conducea 
instruirea, un colonel G.R.U. şi Suvorov s-a desfăşurat următorul dialog: 


- Ce ştie K.G.B.-ul despre asta? 


% A CN S.A S., fond Documentar, dosar nr. 166, vol. 1, ff. 156-157. 
4l Cit. în Pierre Accoce şi Daniel Pouget, Rețeaua Caraman. Cei treisprezece români care au zguduit 
NATO, Editura Compania, Bucureşti, 1999, p. 100. 

- K.G.B.-ul cunoaşte că, în baza aprobării secției organelor administrative ale 
Comitetului Central, noi desfăşurăm asemenea operaţii permanent şi în întreaga 
Moscovă. Dacă K.G.B.-ul te arestează, noi te salvăm..., dar n-o să te trimitem peste 
hotare. 

- Ce pot spune eu omului pe care-l recrutez despre mine şi despre organizaţia 
mea? 

- Orişice. În afară de adevăr. ÎI recrutezi nu în numele statului sovietic (asta şi 
un prost ar reuşi să o facă), ci în numele propriu şi pe banii proprii. 

- Deci, dacă am să-l recrutez, el va fi considerat spion cu adevărat? 

- Exact. Cu deosebirea că informaţiile transmise de el nu vor pleca peste 
graniță.. 

- Dar asta nu-i atenuează în nici un fel vina. 

- În nici un fel. 

- Şi ce-l aşteaptă? 

- Articolul 64 din Codul Penal (...)”?. 

În spațiul românesc există o situație similară prin care memorialistica să 
poată fi probată de documente de arhivă. Astfel, la şedinţa din 8 februarie 1967 ţinută 
de Nicolae Ceauşescu cu Colegiul Ministerului Afacerilor Interne, Cornel Onescu, 
ministrul Afacerilor Interne a relatat următoarea situație: „Există neajunsuri în 
aplicarea Hotărârii Consiliului de Miniştri nr. 957/1966 cu privire la apărarea 
secretului de stat. Deşi această hotărâre s-a prelucrat în ministere, continuăm să 
descoperim cazuri de funcționari români care transmit diferite informaţii cu caracter 
secret străinilor. Recent, un ofițer al nostru care face muncă practică pentru trimitere 
în exterior, a contactat o dactilografă de la un minister important, de la care a primit 
date foarte importante cu privire la activitatea acestui minister” *. 

Dimensiunea ocultă 

S-a afirmat adeseori că cel dintâi dintre secrete e modalitatea de exercitare a 
acestuia“. Privind astfel lucrurile, regimul comunist a reuşit să realizeze o adevărată 
compartimentare a informaţiilor în vederea asigurării unui control total al statului 


asupra acestora. Potrivit dispoziţiilor art. 51 din Legea 23/1971, unitățile şi locurile de 


* V, Suvorov, G.R.U. Cenuşă fără epoleți. Romanul unui spion, Editura Flit Comentator, Bucureşti, 
1993, pp. 172-173. 

® A.M.R., fond Microfilme, rola AS,-1544, c. 581. 

4 Alain Dewerpe, Spionul. Antropologia secretului de stat contemporan, Bucureşti, Editura Nemira, 
1998, p. 143. 

muncă de importanță deosebită pentru apărarea secretului de stat erau stabilite de 
preşedintele Consiliului de Stat, la propunerea ministrului de interne. Pe baza acestor 
prevederi, o listă cu asemenea unităţi a fost elaborată şi aprobată pentru prima dată în 
1972. Următoarea listă a fost întocmită şi aprobată prin Decizia nr.4/1983, ale cărei 
rațiuni, potrivit variantei oficiale, erau cele legate de „dezvoltarea impetuoasă a 
economiei naționale, a cercetării ştiinţifice şi producției, perfecționarea structurilor 


»%5. într-o perioadă în care eşecul 


organizatorice a tuturor sectoarelor de activitate 
economic al regimului era mai mult decât evident. În principal, lista cuprindea 
obiective care se refereau la producţia de apărare, sectoarele unde se realizau utilaje 
destinate centralelor nucleare şi combinatului de apă grea, precum şi institutele de 
cercetare ştiinţifică şi inginerie tehnologică în care se concepeau şi experimentau 
aparate şi tehnologii de importanță excepțională pentru economia naţională“, şi era 
stabilită cu acordul Ministerului Apărării Naţionale, Ministerul Construcţiilor de 
Maşini, Ministerul Industriei Constructoare de Maşini- Unelte, Electronică şi 
Electrotehnică, Ministerul Industriei Chimice, Ministerul Industriei Metalurgice, 
Ministerul Afacerilor Externe, Banca Naţională a R.S.R., Comitetul de Stat pentru 
Energie Nucleară, precum şi „a celorlalte ministere şi organe centrale interesate”. 
Decizia şi lista anexă nu era publicată în Buletinul Oficial, ci era difuzată ministerelor 
şi celorlalte organe centrale interesate în părţile în care le priveau”. Practic, în această 
listă anexă erau cuprinse 223 unităţi şi locuri de muncă de importanţă deosebită 
pentru apărarea secretului de stat“. Pe lângă aceste unităţi, la punctul 18 din lista 
anexă constituiau, de asemenea, obiective de importanță deosebită pentru apărarea 
secretului de stat, şi sălile calculatoarelor electronice în funcţiune din cadrul centrelor 
de calcul aparținând ministerelor, celorlalte organe centrale, centralelor industriale, 
întreprinderilor şi uzinelor, sectoarele şi atelierele de cercetare ştiinţifică şi inginerie 
tehnologică în care se realizau activităţi de cercetare referitoare la dezvoltarea 
tehnologică şi introducerea progresului tehnic privind crearea de noi maşini, utilaje, 
instalaţii, materiale, tehnologii noi, tehnici şi tratamente medicale din cadrul 
institutelor de specialitate, inclusiv din centrele şi filialele acestora (altele decât cele 
care erau nominalizate în listă), staţiile pilot şi instalaţiile seni-industriale sau 


industriale necesare unor studii sau procedee tehnologice noi (altele decât cele care 


4 A. M.R, fond Microfilme, rola AS»-210, c. 426. 
4 Ibidem. 

* Ibidem, c. 427. 

48 Ibidem, c. 449. 

erau nominalizate în listă), centrele de depozitare a metalelor preţioase, pietrelor 
prețioase şi explozivilor industriali”. 

În mare măsură, scopul elaborării deciziei prezidenţiale şi a listei anexă era 
acela ca, în continuare, regimul politic de la Bucureşti să profite politic de pe urma 
triumfurilor sale imaginare. După cum arăta un autor, stilul de muncă al 
comunismului a favorizat naşterea unor sisteme politice care nu conţineau nici o 
posibilitate de remediere a situaţiilor de criză. Practicarea dezinformării la toate 
nivelurile vieţii sociale şi politice, împiedicarea, din cauza criticii, a unei analize 
obiective, sedimentarea conformismului birocratic, cramponarea de puterea politică 
au făcut ca singurul criteriu pentru păstrarea pârghiei decizionale să fie controlul 
efectiv al puterii”. 

Astfel, cu toate că decizia din toamna anului 1979 promovată de Federal 
Rezerve de a-şi înăspri simțitor politica monetară în scopul eliminării inflației din 
Statele Unite a constituit una din principalele cauze prin care economiile țărilor în 
curs de dezvoltare şi cele comuniste au intrat într-o recesiune severă, cu consecinţe 
dezastruoase, din cauza, în special, a uriaşelor datorii pe care le acumulaserăs!, 
regimurile comuniste au înlocuit informarea cu ideologia, discursul liderului de la 
Bucureşti devenind suprarealist, rezultat al unei mai vechi obsesii că românii au fost 
precursori în multe domeniile de activitate: „Până în 1990, circa 95 la sută din 
produsele româneşti trebuie să fie din punct de vedere tehnic şi calitativ la nivelul 
celor existente pe plan mondial, iar cel puţin într-un procent de 2-5 la sută să realizăm 
produse cu asemenea parametri tehnici şi calitativi care să situeze România pe primul 


352 


loc în lume”. De unde şi necesitatea de a proteja aceste noutăţi, „datorită faptului că, 


din nefericire, sunt încă, în afara hotarelor țării, cercuri şi persoane ce nu doresc 
propăşirea noastră, care vor să înlăture prioritatea României în diverse probleme de 
interes mondial şi, în consecinţă, să caute a subtiliza secrete, cu care să încerce fie a 
ne compromite, fie a-şi aroga dreptul de a se considera primii inventatori ai 


A A SENE 
produsului”, aşa cum se menționa într-o lucrare de popularizare”. De asemenea, 


” Ibidem, c. 445. 

5 Zbigniew Brzezinski, Marele eşec. Naşterea şi moartea comunismului în secolul XX, Editura Dacia, 
Cluj-Napoca, 1993, p. 237. 

`l Robert Gilpin, Economia mondială în secolul XXI. Provocarea capitalismului global, Polirom, Iaşi, 
2004, p. 74. 

“2 Nicolae Ceauşescu, Raport la cel de-al XIII-lea Congres al P.C.R., Editura Politică, Bucureşti, 1984, 
p. 23. 

° Petre Hladchi-Bucovineanu, op. cit., p. 238. 

odată cu declanşarea crizei economice, regimul făcea apel ca specialiştii din toate 
domeniile de activitate să fie, în acelaşi timp, şi revoluționari de profesie, o formulă 
sub care se ascundeau încercările regimului de a-şi asigura disciplinarea şi 
conformismul cetăţenilor”. 

Un exemplu în acest sens l-a constituit „stabilirea relațiilor de serviciu cu 
cetățenii străini în ministere, alte instituţii centrale, întreprinderi şi obiective 
economice”. Acest domeniu era considerat de importanţă prioritară pentru regimul 
comunist, deoarece, dacă în cazul propriilor cetățeni, „realizările” regimului erau 
aduse la cunoştinţă prin propaganda oficială şi prin limitarea pas cu pas a libertăţii de 
a căuta şi de a difuza informații (ajungându-se la cel mai strict control al statului 
asupra informațiilor printre țările din Estul Europei cu excepţia, poate, a U.R.S.S. 
înainte de perioada lui Gorbaciov), mai rămâneau străinii, ale căror deplasări în aceste 
locuri şi relaţiile de serviciu trebuiau să fie strict restricționate, pentru ca aceştia să nu 
descopere cumva eşecul economiei socialiste. 

Din punct de vedere juridic, accesul străinilor în unitățile şi locurile de muncă 
de importanţă deosebită era reglementat în capitolul 5, art. 48-55 din legea 23/1971. 
De asemenea, Hotărârea Consiliului de Miniştri nr. 18/14 ianuarie 1972, care nu a fost 
dată publicității, stipula că, în privința stabilirii relațiilor cu străinii a organizațiilor 
socialiste şi salariaţilor acestora, doar „ministerele şi celelalte organe centrale ale 
administraţiei de stat, precum şi comitetele executive ale consiliilor populare judeţene 
şi al municipiului Bucureşti, în limita atribuțiilor stabilite prin lege, pot stabili direct 
relații cu misiunile diplomatice acreditate în Republica Socialistă România, 
reprezentanțele şi organizaţiile străine, precum şi cu cetăţenii străini (art. 1)”. 
Totodată, „întreprinderile, organizaţiile economice şi instituţiile de stat din subordinea 
ministerelor şi celorlalte organe centrale de stat” puteau „stabili relaţii cu misiunile 
diplomatice sau reprezentanţele statelor străine, numai prin intermediul ministerului 
sau organului central în subordinea căruia se află” (art. 2)”. Stabilirea directă a 
relațiilor „cu misiunile diplomatice acreditate în Republica Socialistă România şi cu 
organizațiile sau reprezentanțele statelor străine, în limitele atribuţiilor pe care le au”, 
erau permise numai următoarelor unități socialiste: centralele industriale, unitățile cu 


statut de centrală şi alte unităţi producătoare, prestatoare de servicii sau care execută 


** Anneli Ute Gabanyi, op. cit,. p. 227. 
55 A C.N.S.A.S., fond Documentar, dosar nr. 123, vol. 9, f. 124. 
* Ibidem. 

lucrări — dacă sunt autorizate să execute operațiuni de comerț exterior; întreprinderile 
specializate de comerț exterior; Oficiul pentru deservirea corpului diplomatic şi 
Policlinica corpului diplomatic; Oficiul de control al mărfurilor; Întreprinderea 
centrală de stat pentru transporturi-expediţii internaţionale „Romtrans”; Întreprinderea 
de navlosire, agenturare şi aprovizionare de nave „Navlomar”; Agenţia română de 
impresariat artistic „Aria”; Institutul central pentru sisteme de conducere cu mijloace 
de automatizare (art. 2)”. De asemenea, organizaţiile socialiste trebuiau să organizeze 
„relaţiile cu misiunile diplomatice acreditate în Republica Socialistă România, oficiile 
consulare, organizațiile sau reprezentanţele statelor străine, precum şi cu alți cetăţeni 
străini, numai prin compartimentul de protocol sau persoana anume desemnată să 
îndeplinească atribuţii de protocol din organizaţia socialistă respectivă” (art. 7), 
angajarea, numirea sau desemnarea salariaților ce exercitau atribuţii de protocol 
făcându-se numai cu acordul Consiliului Securităţii Statului (art. 8)”. 

Ca urmare a acestor prevederi şi a secreto-maniei ce începea să se instaureze 
peste tot, mulți străini care vizitau România erau frapaţi de reticența românilor în a se 
angrena în discuţii, cu toate că ei vorbeau fluent una sau două limbi străine. Scriitorul 
Saul Bellow, laureat al premiului Nobel, după o vizită făcută la Bucureşti în luna 
decembrie a anului 1977, constata că deosebirea dintre el, profesorul venit din 
Chicago, şi interlocutorii săi români era următoarea: el „era liber să vorbească. Pentru 
ei era imposibil. Fiecare convorbire cu un străin trebuia raportată”. Întors în Statele 
Unite, scriitorul a publicat un roman în care conchidea: „Una din marile realizări ale 
comunismului constă în izolarea totală a milioane de persoane. În zilele şi în epoca 
noastră nu ţi-ar fi venit a crede că tehnicile cenzurii pot egala tehnicile 
comunicării”, 

De modul în care erau respectate prevederile Legii 23/1971 şi H.C.M. nr. 
18/1972 se ocupau organele Securităţii care, periodic, efectuau controale la instituţiile 
care intrau în contact cu cetăţenii străini. Un astfel de control a avut loc la 11 
octombrie 1973, la Academia R.S.R., unde, deşi s-a constatat că în legătură cu 
„măsurile de apărare a secretului de stat, evidenţa, redactarea, manipularea, păstrarea 


360 


documentelor secrete nu au fost stabilite nereguli””™ , în privința „modului în care este 


organizată participarea salariaților la acțiunile protocolare ale reprezentanţelor 


` Ibidem f. 125. 

58 Ibidem ff. 126-127. 

* Saul Bellow, Jarna decanului, Editura Elit Comentator, Bucureşti, 1992, p. 65. 
% A CN.S.A.S., fond Informativ, dosar nr. 31400, f. 10. 

diplomatice, comerciale etc., străine”, acelaşi document menţiona că „salariaţii care 
participă la acţiuni de protocol organizate de misiunile diplomatice nu întocmesc note 
de convorbiri, deşi unii dintre aceştia au acces la documente secrete: academicienii 
Remus Răduleţ, Şerban Cioculescu, membrii corespondenți Drâmba Constantin, 
Şerban Dragomirescu, Ciungu Alexandru“. Cu timpul, prevederea H.C.M. nr. 
18/1972 şi anume că „salariaţii organizaţiilor socialiste au obligația să întocmească 
notă de convorbiri ori de câte ori din discuțiile respective au rezultat probleme care 
interesează securitatea statului şi să le prezinte conducătorului organizaţiei socialiste 
din care face parte”, datorită modului exhaustiv în care era definit termenul de 
„probleme care interesează securitatea statului”, au devenit un mijloc eficient prin 
care Securitatea se putea amesteca în activitatea acestor instituţii. Controalele şi 
neregulile semnalate au devenit atât de dese, încât, practic, nu mai exista aproape nici 
o instituţie în care relaţiile angajaţilor din unităţile socialiste cu cetățenii străini să se 
desfăşoare conform reglementărilor aflate în vigoare. Un exemplu în acest sens l-a 
constituit o sinteză a acestor controale, realizată la 3 ianuarie 1985, în care se 
semnalau existența următoarelor situații: faptul că locurile unde s-au purtat discuțiile 
nu au fost întotdeauna cele stabilite prin normele în vigoare sau că discuţiile 
diverselor cadre cu funcţii de răspundere cu cetăţenii străini au avut loc fără 
participarea persoanelor din compartimentele de protocol sau anume desemnate în 
acest scop, unele note de convorbiri au fost întocmite cu întârziere ori au avut un 
conținut sumar, în unele unități nu s-a ţinut o evidenţă clară şi la zi cu privire la 
prezenţa şi activitatea străinilor şi cetățenilor români participanţi la discuţiile cu 
aceştia, uneori s-a permis accesul străinilor în obiective de importanță deosebită 
pentru apărarea secretului de stat, fără a se da în prealabil avizul Ministerului de 
Interne sau nu s-au respectat în totalitate normele care reglementează regimul 


cadourilor primite de la cetăţenii străini“?. 


ê! Ibidem, f. 9. 

2 Prin H.C.M. nr. 18/1972, „problemele care interesează securitatea statului” erau definite astfel: 
„încercări de a obține informații, date şi documente secrete de stat, precum şi informaţii, date şi 
documente care, deşi nu constituie secrete de stat, nu sunt destinate publicității, încercări de provocare, 
de corupție, de instigare la acţiuni ostile împotriva orânduirii sociale şi de stat, de favorizare a unor 
relaţii cu alte persoane sau solicitarea de informaţii cu privire la alți salariați, relaţii neoficiale între 
salariați şi diplomaţi sau alți cetăţeni străini, atitudinea organelor oficiale, de poliţie şi vamale străine în 
cazul deplasărilor străinătate, precum şi orice alte acţiuni prin care s-ar aduce prejudicii intereselor 
statului român” (A.C.N.S.A.S., fond Documentar, dosar nr. 123, vol. 9, f. 132). 

% A CN.S.A.S., fond Documentar, dosar nr. 180, vol. 9, f. 86. 

Decretul Consiliului de Stat nr. 408/26 decembrie 1985 introducea noi 
reglementări, pentru ca opacitatea să devină totală, iar relațiile de serviciu cu cetăţenii 
români să fie mai bine controlate şi, prin urmare, previzibile. Astfel, se reglementa ca 
„funcţiile de şef de protocol de la Consiliul de Miniştri, ministere — cu excepția 
Ministerului Apărării Naţionale — şi de la alte organe centrale vor fi încadrate cu 
ofiţeri activi de securitate. În cazuri cu totul excepționale, unele funcţii pot fi ocupate 
şi cu ofițeri de securitate în rezervă”. Numirea în funcție a personalului din 
compartimentele de protocol şi birourile de documente secrete sau a celor care pe 
lângă îndatoririle de serviciu îndeplineau şi aceste atribuţii, se făceau de către 
„conducătorii unităților socialiste, numai din rândul cadrelor binecunoscute şi 
verificate, cu avizul organelor Departamentului Securităţii Statului”, pentru care 
trebuiau să răspundă în faţa organelor de partid; iar cei care nu obțineau sau li se 
retrăgea acest aviz, nu mai puteau să mai lucreze în cadrul acestor compartimente” 
(art. 10)“. Pentru prevenirea scurgerii de informaţii, „Ministerul Afacerilor Externe şi 
Ministerul Comerțului Exterior şi Cooperării Economice Internaţionale vor lua măsuri 
ca angajarea prin Oficiul de Deservire a Corpului Diplomatic şi prin «ARGUS» a 
cetățenilor români la misiunile diplomatice, oficiile consulare, reprezentanțele 
consular-comerciale şi alte reprezentanţe străine acreditate în Republica Socialistă 
România, să se facă după verificarea lor nominală şi numai cu avizul organelor 
Departamentului Securităţii Statului. Contractele de muncă ale acestei categorii de 
persoane se vor încheia pe o durată de cel mult un an, putând fi reînnoite în aceleaşi 
condiţii” (art. 14)%. Tot în scopul prevenirii scurgerii de informaţii, era interzis 
„accesul străinilor, inclusiv a celor care efectuează recepţia mărfurilor destinate 
exportului, în întreprinderi şi instituţii, în afara sălilor de protocol, expozițiilor, 
poligoanelor şi a locurilor special amenajate” (art. 2)%. Cetăţenii străini care veneau 
la specializare sau pentru acordarea de asistenţă tehnică pe bază de contracte puteau 
avea acces „numai în secțiile sau sectoarele de producție ale unităților socialiste ce fac 
obiectul înțelegerilor încheiate cu partenerii străini. În toate aceste cazuri, accesul 
străinilor va fi permis numai pe baza aprobării nominale date de către miniştri sau 


ceilalți conducători de organe centrale, cu acordul organelor Departamentului 


% A CN.S.A.S., fond Documentar, dosar nr. 135, vol. 11, f. 4. 
6 Ibidem, f. 6. 
S Ibidem, f. 1. 

Securităţii Statului” (art. 3)”. Dacă, în mod cu totul excepțional, asistenţa tehnică 
urma să fie asigurată pe baza unor acorduri guvernamentale, „în obiective sau locuri 
de muncă de importanță deosebită pentru apărarea secretului de stat, accesul străinilor 
va fi permis numai în condiţiile alin. 1” (art. 3 alin 2)“. Pentru evitarea unor surprize 
şi restricționarea şi mai drastică a accesului străinilor, „lista obiectivelor sau locurilor 
de muncă de importanță deosebită pentru apărarea secretului de stat se stabileşte, prin 
decizie prezidențială, la propunerea ministerelor şi a celorlalte organe centrale 
interesate, cu avizul Departamentului Securității Statului şi se modifică sau 
completează anual în aceleași condiţii” (art. 3, alin. 3)”. Primirea străinilor în 
audiență, pentru tratative şi convorbiri „trebuia să se desfăşoare numai în încăperi 
anume destinate, camere de protocol stabilite de comun acord cu organele competente 
ale Departamentului Securităţii Statului (art. 7, alin. 1), folosirea în acest scop a 
birourilor de lucru „ale miniştrilor, adjuncților acestora, secretarilor de stat şi 
asimilaţilor lor, ori ale altor cadre de conducere” fiind interzisă (art. 7, alin. 2”. 
Pentru coordonarea tuturor acestor acțiuni era desemnat „prin ordin al ministrului sau 
conducătorului organului central, un adjunct al acestuia, un secretar de stat sau alte 
cadre din conducerea ministerului sau organului central în cauză” (art. 12)". 
Controlul modului în care erau respectate prevederile legale referitoare la apărarea 
secretului de stat, accesul străinilor în unitate şi evidența cadourilor primite de la 
aceştia, precum şi modul în care se desfăşurau relațiile cu străinii, cădeau în sarcina 
birourilor executive din ministere, care erau ajutate de organele Departamentului 
Securităţii Statului (art. 11, alin. 1)”. 

Posibilitatea ca cetăţenii români să fie informați şi altfel decât prin 
propaganda oficială era practic exclusă, deoarece conducătorii unităților socialiste 
erau obligaţi „să verifice şi să aprobe materialele referitoare la activitatea unităților pe 
care le conduc şi care urmează a fi difuzate prin presă sau alte publicaţii, prin emisiuni 
de radio, televiziune, proiecții cinematografice or expuse în expoziţii, în scopul 
prevenirii includerii în aceste materiale a informaţiilor, datelor, imaginilor sau 


exponatelor care, potrivit legii, constituie secrete de stat” (art. 8) 3. O cortină era trasă 


© Ibidem. 

68 Ibidem, f. 2. 

© Ibidem. 

7 Ibidem, f. 3. 

7! Ibidem, f. 5. 

72 Ibidem. 

“5 Ibidem, ff. 3-4. 

şi asupra relațiilor dintre cetăţenii români şi diplomaţii străini, art. 13, alin. 1 stipulând 
că „participarea personalului unităților socialiste la acțiunile protocolare organizate de 
misiunile diplomatice, oficiile consulare şi celelalte reprezentanţe străine asimilate 
acestora, acreditate în Republica Socialistă România, se poate face, indiferent de 
modul în care a fost invitat, numai de avizul nominal dat de Ministerul Afacerilor 
Externe””?. Articolul 15 oferea o imagine sugestivă a gradului de izolare politică în 
care ajunsese regimul de la Bucureşti şi care dorea să aplice aceleaşi măsuri 
diplomaților străini, inclusiv din ţările socialiste: „Ministerul Afacerilor Externe va 
lua măsuri ca, pe baza principiului reciprocității, membrilor misiunilor diplomatice ai 
oficiilor consulare şi ai altor reprezentanţe străine acreditate în R.S. România să li se 
aplice aceleaşi restricții cu privire la deplasarea pe teritoriul țării, la stabilirea de 
relații cu autoritățile sau organizaţiile socialiste române, care sunt impuse membrilor 
misiunilor diplomatice, ai oficiilor consulare sau ai altor reprezentanțe române 


75 z su PA ; PENIS 
? 2, Conducătorii ministerelor şi a celorlalte unități 


acreditate în țările respective 
socialiste trebuiau să ia măsuri disciplinare severe, inclusiv desfacerea contractului de 
muncă, „împotriva persoanelor care săvârşesc abateri de la dispozițiile legale 
referitoare la apărarea secretului de stat, desfăşurarea activității de protocol şi relații 
cu străinii sau de la normele de compartimentare a muncii din locurile unde îşi 
desfăşoară activitatea” ”®. 

Pentru aplicarea prevederilor art. 10 al decretului, printr-o notă-raport din 15 
ianuarie 1986, semnată de ministrul Finanţelor, Petre Gigea şi şeful D.S.S., Tudor 
Postelnicu, în care se arăta că, deoarece nu exista o reglementare unitară în ministere 
şi instituții centrale în ceea ce priveşte funcțiile de şef de protocol, fiecare minister şi 
instituţie folosind diferite funcții, de la inspector de personal, referent, şef de birou 
până la funcţia de director adjunct în cadrul diferitelor direcţii”, aceştia îi cereau lui 
Nicolae Ceauşescu să aprobe ca la ministerele şi instituțiile cuprinse în anexa A 
(Ministerul Afacerilor Externe, Comitetul de Stat al Planificării, Ministerul 
Comerţului Exterior şi Cooperării Economice Internaționale, Ministerul Finanţelor, 
Ministerul Industriei Metalurgice, Ministerul Industriei de Utilaj Greu, Ministerul 


Industriei Constructoare de Maşini, Ministerul Industriei Electrotehnice, Ministerul 


Industriei Petrochimice, Ministerul Industriei Chimice, Ministerul Energiei Electrice, 


74 Tbidem, ff. 5-6. 

75 Ibidem, f. 6. 

7 Ibidem, f. 7. 

17 A.M.R., fond Microfilme, rola AS 1-2784, c. 8. 

Ministerul Minelor, Ministerul Petrolului, Ministerul Construcţiilor Industriale, 
Ministerul Industriei Uşoare, Ministerul Transporturilor şi Telecomunicaţiilor, 
Ministerul Aprovizionării Tehnico-Materiale şi al Controlului Gospodăririi Fondurilor 
Fixe, Ministerul Industriei Alimentare şi al Achiziţionării Produselor Agricole, 
Ministerul Agriculturii, Ministerul Industriei Lemnului şi Materialelor de Construcții, 
Ministerul Turismului, Ministerul Educaţiei şi Învăţământului, Consiliul Naţional 
pentru Ştiinţă şi Tehnologie, Direcţia Centrală de Statistică, Banca Română de 
Comerţ Exterior,  Radioteleviziunea Română, Agenția Română de Presă 
(AGERPRES) şi Secretariatul  M.A.N.'5), „în organigrama direcțiilor 
(compartimentelor) de organizare, control, personal şi învățământ să se prevadă 
funcția de director adjunct şi şef al protocolului, ofițerul de securitate care va încadra 
această funcție se va ocupa în exclusivitate de problemele specifice prevăzute în 
Decretul 408/1985. La Ministerul Afacerilor Externe, această funcție este prevăzută în 
organigramă””?. Cadrele care urmau să ocupe aceste funcţii „nu vor fi retribuite de 
ministere, ci vor fi retribuite de D.S.S. Ofițerii de rezervă vor fi retribuiți de către 


Sar de ba 80 
ministere, conform normelor în vigoare” 


. La celelalte ministere şi instituţii cuprinse 
în anexa B (Ministerul Comerţului Interior, Ministerul Geologiei, Ministerul 
Silviculturi, Ministerul Muncii, Ministerul Justiţiei, Ministerul Sănătăţii, Consiliul 
Culturii şi Educaţiei Socialiste, Comitetul pentru Problemele Consiliilor Populare, 
Comitetul de Stat pentru Energie Nucleară, Consiliul Naţional al Apelor, Inspectoratul 
General de Stat pentru Controlul Calității Produselor, Comitetul de Stat pentru 
Preţuri, Consiliul Naţional pentru Educaţie Fizică şi Sport, Departamentul Cultelor, 
Camera de Comerţ şi Industrie, Procuratura Generală a R.S. România, Tribunalul 
Suprem, UCECOM, CENTROCOOP, Banca Naţională a României, Banca de 
Investiţii, Banca pentru Agricultură şi Industrie Alimentară, A.D.A.S. şi C.E.C.)*!, în 
organigramă, urma „să fie prevăzută funcția de inspector principal de specialitate şi 
şef al protocolului în cadrul direcțiilor sau compartimentelor de organizare personal şi 
învăţământ”, retribuirea funcțiilor urmând să se facă „numai parțial de către ministere 
sau instituţii centrale, adică la completare la retribuţia de bază a ofițerului, întrucât 
retribuția reală se asigură de către fondurile D.S.S.”. Transmiterea acestor măsuri 


către ministere urma să se facă numai în părțile ce le priveau şi, din cauza faptului că 


78 Ibidem, cc. 10-11. 
7 Ibidem, c. 8. 

50 Ibidem. 

5! Ibidem, cc. 12-13. 

decretul nu fusese publicat în Buletinul Oficial, având caracter secret, nu se mai 
emitea decret prezidenţial pentru aceste funcții, „care, de altfel, sunt mai mult de 
acoperire”*?. 

De fapt, prevederile cuprinse în acest decret nu erau tocmai noi, deoarece pe 
baza H.C.M. nr. 957/1966 se trecuse deja la încadrarea serviciilor de protocol din 
unele ministere cu ofiţeri de securitate*”, a căror activitate era coordonată de Direcţia 
a Il-a Contraspionaj, măsură la care s-a renunţat în 1973 51. Noutatea reintroducerii 
acestei măsuri consta în faptul că ea se făcea la nivelul tuturor ministerelor şi 
instituţiilor care lucrau cu informaţii, în scopul compartimentării şi ascunderii 
acestora. 

Deoarece realitatea nu trebuia să fie cunoscută cu exactitate şi nici descrisă 
corect de către opinia publică“, lista cuprinzând nivelurile de secretizare a unor 
informații era îmbogăţită continuu, pe măsură ce situația economică şi politică a 
regimului se degrada. Astfel, la 18 martie 1983, Consiliul Culturii şi Educaţiei 
Socialiste a elaborat o broşură intitulată „Listă cuprinzând datele şi informațiile 
nedestinate publicităţii” şi care clasifica drept secrete de serviciu o serie de date din 
toate domeniile de activitate“ şi care, până atunci, apăreau în publicaţiile oficiale. A 
rezultat astfel o  supraclasificare a datelor şi informaţiilor, precum şi o 
supradimensionare a aparatului birocratic destinat să aplice aceste măsuri. 

Acest fapt este demonstrat prin zelul de care au dat dovadă ofiţerii de la 
Serviciul independent pentru apărarea secretului de stat, respectarea normelor de 
relații cu străinii şi a relaţiilor de protocol, unitate independentă în cadrul D.S.S., care 
avea indicativul UM 0500/A, înfiinţată în decembrie 1985, şi care furniza cadre 
pentru aplicarea Decretului 408. Pe lângă această menire, acest Serviciu primea prin 
Regulamentul de funcționare nr. D/00177, aprobat la 20 aprilie 1988, sarcini de 
cenzură asupra tuturor publicaţiilor, ceea ce însemna o întoarcere la situaţia anilor '50. 
Primele acţiuni în acest sens s-au derulat atunci când nişte ofiţeri zeloşi de la această 
unitate au cerut scoaterea de sub tipar a unor lucrări cu caracter istoric, pentru a 


verifica dacă nu s-au scurs date şi documente secrete. Neavând specialişti în acest 


5 Ibidem, c. 9. 

5 A.M.R., fond Microfilme, rola AS,-1544, c. 81. 

5 A CN.S.A.S., fond Documentar, dosar nr. 86, vol. 9, f. 27. 

55 Marius Oprea, Moştenitorii Securităţii, Humanitas, Bucureşti, 2004, p. 124. 

5 A se vedea, pe larg, în Idem, Lista cuprinzând datele şi informaţiile nedestinate publicității 
(18.03.1983), în „Revista Română de Drepturile Omului”, Centrul pentru Drepturile Omului 
APADOR-CH, nr. 25/2003, pp. 90-103. 

domeniu, unitatea a cerut sprijinul ofiţerilor de la arhivă. Faptul că acele lucrări 
fuseseră elaborate după o anumită metodologie ştiinţifică, însoţite de bibliografie şi 
aparat critic, iar documentele la care autorii făceau trimitere aveau caracter secret 
pentru perioada în care fuseseră emise, respectiv al doilea război mondial, nu i-a 
descurajat pe ofiţerii de la UM 0500/A, care au cerut să se precizeze în baza cărei legi 
şi cine i-a îndrituit pe acei autori să declasifice documentele respective“. Pentru 
România acelor ani exista, în afara Legii Arhivelor Statului, Ordinul ministrului de 
interne nr. 00545/1974 pentru constituirea în cadrul Direcţiei Generale a Arhivelor 
Statului şi filialele sale a Arhivei speciale. În 1986, acestui ordin i s-au adus o serie de 
modificări’, iar pentru acei cercetători ce începuseră să fie „vânați”, evenimentele din 
1989 au venit ca o izbăvire. 

Apărarea secretului de partid — de la cetatea asediată la centrul vital al 
națiunii 

Cetăţenilor li se inocula practic ideea că prin tăcerea în fața străinilor 
contribuiau la apărarea țării. Spionajul total, se spunea, nu este îndreptat numai spre 
obținerea de informații despre adversar, ci şi spre distrugerea forțelor interne ale ţării, 
cu alte cuvinte a partidului, care „exprimă şi slujeşte cu fidelitate năzuințele şi 
interesele vitale ale poporului, îndeplineşte rolul conducător în toate domeniile 
construcției socialiste, îndrumă activitatea organizațiilor de masă şi obşteşti, precum şi 
a organelor de stat” (art. 26, alin. 2 din Constituţia R.S.R.). De asemenea, discursul 
naţionalist al lui Ceauşescu plasa națiunea pe ultimul loc şi partidul pe primul”. Din 
acest punct de vedere, întregul eşafodaj politico-electoral era răsturnat, P.C.R., partid 
care ar fi trebuit să-şi câştige locul prin alegeri şi nu pe cale juridico-constituțională, 
fiind suprapus M.A.N., organ suprem al puterii de stat”. Astfel, prin această formulă, 
secretele de partid deveneau automat secrete de stat, iar observaţia lui Troțki privind 
extinderea regimului politic al statului în viaţa partidului conducător era mai valabilă 
decât oricând. Regulile privind apărarea secretului de partid nu mai erau cele din 
vremea lui Gheorghiu-Dej, unde, pe de-o parte, nesiguranța faţă de Moscova, iar pe 


de altă parte profunda neîncredere în raport cu societatea guvernantă, inducea în 

rândul partidului mentalitatea unei cetăţi sub asediu”!. În schimb, clasificarea ca strict 
secret de importanță deosebită a dosarelor personale şi cărților de evidenţă personală 
ale membrilor C.C. al P.C.R., Comisiei Centrale de Revizie şi Colegiului Central de 
Partid”; ca strict secrete a structurii aparatului de partid, a şcolilor şi instituţiilor 
subvenţionate de partid, a schemelor de funcțiuni ale aparatului central şi local de 
partid, dosarelor şi referatelor privind cadrele din nomenclatura organelor de partid, a 
documentelor referitoare la ajutoarele acordate de către P.C.R. unor partide sau 
organizaţii politice, cele referitoare la rezultatele vizitelor delegaţiilor de partid şi 
guvernamentale în străinătate, precum şi documentele privind stabilirea în R.S.R. a 
unor personalități străine sau membrii ai partidelor frățeşti, acordarea de azil politic 
unor emigranți? sau ca secrete, aşa cum era cazul cu informările şi rapoartele 
statistice privind efectivul şi compoziția partidului, mişcarea şi compoziţia cadrelor 
din nomenclatura organelor de partid şi de stat”, aşa cum era reglementată printr-o 
Hotărâre a Secretariatului C.C. al P.C.R., demonstra că de-a lungul existenţei sale, 
partidul comunist nu a fost altceva decât o sectă mesianică, folosind mijloacele 
conspirative, atât în perioada în care s-a aflat în afara legii, cât şi după ce a ajuns la 
putere. 

Concluzii 

În plan politic, secolul al XX-lea a numit „informare” acea căutare a datelor 
ținute în umbră din cauza unei opacități construite politic şi social. Datorită valorii 
deosebite a informaţiei şi a circulaţiei sale organizate, căutarea datelor şi a 
informațiilor secrete se face la fel de confidenţial. Analiza de față a pornit de la 
principiile conform cărora legislația publică cu privire la secrete „impune secretul ca 
secret, fără a fi de fapt în măsură să-şi reglementeze domeniile lui de conținut, 
dovedindu-se astfel a fi doar forma interdicțională publică (goală) a secretului 
însuşi” şi că, dacă în vreme de război, statele îşi apără secretele orientându-se după 
legea internaţională, în schimb, pe timp de pace, fiecare e liber să facă ce vrea la el 
acasă”. Totodată însă, „secretul de stat” şi variantele sale, „secretul militar”, „secretul 


birocratic”, „secretul politic”, „secretul legal”, au alimentat mereu suspiciunile faţă de 

statul întotdeauna bănuit de tendințe dominatoare. De exemplu, în Franţa, referirea la 
protejarea secretului în scopul apărării naţionale, a ascuns deseori încălcarea 
intimității cetăţenilor, aşa cum s-a întâmplat cu ascultarea ilegală a convorbirilor 
telefonice în cazul actriţei Carole Bouquet sau a ziaristei Edwy Plenel”. După ce a 
scris clasica, de acum, satiră Omul nostru din Havana, despre un vânzător de 
aspiratoare de praf din Havana care era recrutat de M.I.6, din cauza faptului că 
serviciul de informaţii britanic s-a înfuriat atât de tare, autorul romanului, scriitorul 
Graham Greene, a fost la un pas de a fi acuzat de ofensă contra autorității, în 
conformitate cu Legea secretului de stat din Marea Britanie. Planurile de condamnare 
s-au prăbuşit în cele din urmă, deoarece au învins minţile mai luminate, care au 
observat că perspectiva argumentării în justiție a faptului că redarea în roman a 
ifoselor birocratice ale oficialităților de la M.I.6 a violat securitatea statului ar putea 
doar convinge pe oameni că asemenea caricaturi ar fi adevărate. În S.U.A., 
„Espionage Act” a fost folosită de foarte multe ori pentru incriminarea opiniilor 
contrare guvernului ”. Clasificarea documentelor şi a informaţiilor în top secret, secret 
şi confidential de către Administrația Truman a fost criticată adeseori de către opinia 
publică, aceasta acuzând partidele politice şi guvernul că se folosesc de această 
reglementare în scopuri politice!%. Dar, cel puţin în cazul acestor societăţi, accesul la 
informații a cetățenilor era reglementat şi constituia un principiu fundamental al 
funcționării statului democratic. Prin adoptarea unor reglementări în privinţa datelor şi 
a informaţiilor de interes public se induce în mod implicit şi posibilitatea secretizării 
restului de date şi informații". 

În lipsa unei legislații ferme şi detaliate, care să precizeze datele şi 
informațiile pe care toate organizațiile trebuie să le aducă la cunoştinţa publicului, 
legislația comunistă românească a deschis categoriei secretului calea unei proliferări 
inimaginabile în alte condiții”. În perioada 1948-1965, secretul de stat era unul din 
instrumentele folosite în gestionarea polițienească a societăţii, din cauza absenței unei 


legislații care să definească această noţiune şi a unei clasificări a datelor şi 

informațiilor pe care statul le considera secrete, protejarea acestora făcându-se prin 
instrucțiuni emise de Securitate şi Consiliul de Miniştri şi care nu erau publicate. 
Nicolae Ceauşescu, deşi a promovat inițial o perioadă de relaxare în politica internă, 
condamnând abuzurile din perioada predecesorului său, introducând şi o legislație 
care să reglementeze definirea şi clasificarea datelor şi informaţiile cu caracter secret, 
a transformat apărarea secretului într-un puternic instrument de presiune asupra 
societății româneşti. Preponderenţa rolului pe care statul comunist îl avea ca sursă de 
drept subiectiv absolut în organizarea şi controlul vieţii sociale'%, absenţa unei 
deosebiri între siguranţa internă a statului şi cea externă, apariția unei personalizări 
accentuate a puterii, făcea ca alături de obsesia „independenţei” regimului şi a 
pericolului unei „invazii” sovietice, „apărarea secretului de stat ca îndatorire patriotică 
a tuturor oamenilor muncii” să devină atât un important instrument de presiune asupra 
societății, dar şi un mijloc important de perpetuare a puterii. Inclusiv concepția lui 
Nicolae Ceauşescu privind „activitatea de prevenire a infracțiunilor împotriva 
securității statului” s-a transformat într-o prezumție generală a vinovăţiei, care implica 
generalizarea neîncrederii, represiunea fiind îndreptată nu împotriva unor grupuri sau 
persoane, ci împotriva întregii populaţii 4. 

Obsesia „comploturilor împotriva României” provenea şi din faptul că 
doctrina patriotismului socialist şi a noţiunii de „securitate a statului” se reduceau, în 
esenţă, la supraviețuirea politică a lui Ceauşescu şi a regimului său politic. Se gândea 
oare acesta la mitingul fatal din 21 decembrie 1989, când denunța activitatea 
„agenturilor imperialiste”, că spionii pot fi şi „alchimişti geopolitici”, aşa cum i-a 
numit scriitorul John Le Carré, adică subminatori de guverne, destabilizatori de 
economii şi asasini ai inamicilor declarați? '™. În orice caz, aceasta a fost concluzia pe 
care mass-media din România şi Occident a dezvoltat-o despre evenimentele din 
decembrie 1989, fără a se gândi deloc, aşa cum afirmă Kennet Jowitt, că „dacă 
revoluţia are vreo semnificaţie, ea are a face cu orice altceva, exceptând ideea că a 
fost sau nu o conspirație, pentru că, repet, chiar dacă ar fi fost o conspirație, ea nu ar fi 

reuşit fără populație” °. Moştenirea regimurilor comuniste însă, respectiv activitatea 


operativă de poliție politică a serviciilor de securitate, a lăsat urme adânci în psihicul 

națiunilor şi „vor fi necesari mulți ani, pentru ca acei cetăţeni să înțeleagă pe deplin 
cât de profund le-au modelat viețile şi destinele organizaţiile de poliție secretă şi 


spionaj din ţările lor”. 


Publicat în „Arhivele Totalitarismului”, nr. 3-4/2006, pp. 146-157 şi nr. 3- 
4/2007, pp. 85-98. 

